व्हीकल असेंबली बिल्डिंग
व्हीकल असेंबली बिल्डिंग या उर्ध्वाधर असेंबली बिल्डिंग (Vehicle Assembly Building या VAB) नासा के कैनेडी स्पेस सेंटर (KSC) में स्थित एक बड़ी इमारत है जो सैटर्न V और स्पेस शटल जैसे बड़े वाहनों को जोड़ने में प्रयोग की जाती हैं। भविष्य में इस इमारत में स्पेस लांच सिस्टम राकेट को भी जोड़ा जायेगा। इसका आयतन 36,64,883 घन मीटर (12,94,28,000 घन फीट) है जो इसे दुनिया की सबसे बड़ी इमारतों में से एक बनाता है। व्हीकल असेंबली बिल्डिंग दुनिया में सबसे बड़ी एकल मंजिला इमारत है और यह 1974 तक फ्लोरिडा में सबसे ऊंची इमारत (160.3 मीटर (526 फीट) थी और अब भी एक शहरी क्षेत्र के बाहर संयुक्त राज्य में सबसे ऊंची इमारत है।